-----------------------------------------------------------------------

  -----------------------------------------------------------------------

  ------------------------- --------------------- -----------------------
                                                  

  ------------------------- --------------------- -----------------------

รายได้ของบริษัทส่วนใหญ่คือประมาณร้อยละ 65 และร้อยละ 55 ในปี 2545 และช่วง 9
เดือนแรกของปี 2546 มาจากบริษัท Hubline Pte. Ltd.
ซึ่งเป็นทั้งเจ้าของเรือและเจ้าของตู้สินค้า
ดังนั้นบริษัทจึงมีความเสี่ยงในด้านของรายได้ที่อาจลดลงหากบริษัทลูกค้าที่เป็นเจ้าของเรือรายดังกล่าวไม่ใช้บริการท่าเทียบเรือของบริษัท

1.  

6.  

2. ลักษณะการประกอบธุรกิจ

2.1 การจัดตั้งบริษัทและประวัติความเป็นมาของบริษัท

บริษัท บางปะกง เทอร์มินอล จำกัด (มหาชน) จดทะเบียนเป็นบริษัทจำกัดเมื่อวันที่ 24 พฤศจิกายน
2538 ด้วยทุนจดทะเบียนและเรียกชำระแล้วจำนวน 20 ล้านบาท
โดยกลุ่มผู้ถือหุ้นชาวไทยและสิงคโปร์
ซึ่งเป็นผู้ที่มีความชำนาญและประสบการณ์ในธุรกิจการขนส่งทางเรือมานานเป็นแกนนำในการดำเนินธุรกิจ
บริษัทประกอบกิจการท่าเรือเดินทะเลขนถ่ายตู้สินค้า (Container) แบบครบวงจร
มีท่าเทียบเรือตั้งอยู่ที่ตำบลท่าข้าม อำเภอบางปะกง จังหวัดฉะเชิงเทรา รวมทั้งมีการให้บริการอื่นๆ
ภายในบริเวณท่าเทียบเรือ ได้แก่ บริการโรงพักสินค้า บริการขนถ่ายสินค้า และบริการอื่น ๆ
ที่เกี่ยวข้อง ในปี 2540
บริษัทได้เริ่มทดลองร่องน้ำในบริเวณท่าเทียบเรือเพื่อเตรียมเปิดให้บริการแก่ลูกค้า
และในปีเดียวกันนี้บริษัทได้เพิ่มทุนจดทะเบียนจำนวน 130 ล้านบาท
รวมเป็นทุนจดทะเบียนและเรียกชำระแล้วจำนวน 150 ล้านบาท

ต่อมาในปี 2542
บริษัทได้รับใบอนุญาตให้ประกอบกิจการท่าเรือเดินทะเลและบริการอื่นๆที่เกี่ยวข้องโดยบริษัทได้เช่าที่ดินที่มีอายุสัญญาเช่า
30 ปี (สัญญาสิ้นสุดในวันที่ 31 ธันวาคม 2571) มีพื้นที่รวมทั้งสิ้น 96 ไร่ 7 ตารางวา
มีหน้ากว้างติดแม่น้ำบางปะกงเป็นระยะทาง 180 เมตร เพื่อใช้สำหรับดำเนินกิจการของบริษัท
นอกจากนี้บริษัทได้มีการลงทุนเพื่อขยายและปรับปรุงประสิทธิภาพของท่าเทียบเรือเพื่ออำนวยความสะดวกในการให้บริการแก่ลูกค้ามาโดยตลอด

ในเดือนมิถุนายน 2544 และเดือนตุลาคม 2545 บริษัทมีการเพิ่มทุนจดทะเบียนและชำระเป็นจำนวน
160 ล้านบาท และ 175 ล้านบาท ตามลำดับ

ต่อมาในเดือนพฤศจิกายน 2545 บริษัทได้แปรสภาพจากบริษัทจำกัด เป็นบริษัทมหาชนจำกัด
พร้อมกับการเปลี่ยนชื่อเป็น “บริษัท บางปะกง เทอร์มินอล จำกัด (มหาชน)”
และได้มีการเพิ่มทุนจดทะเบียนจาก 175 ล้านบาท เป็น 350 ล้านบาท
โดยการออกหุ้นสามัญเพิ่มทุนจำนวน 175 ล้านหุ้น มูลค่าที่ตราไว้หุ้นละ 1 บาท โดยหุ้นเพิ่มทุนจำนวน
100 ล้านหุ้น เสนอขายแก่ประชาชนทั่วไป กรรมการและพนักงานของบริษัท และหุ้นเพิ่มทุนจำนวน
75 ล้านหุ้น เสนอขายแก่ Whittler Co.,Ltd ซึ่งเป็นบริษัทที่จัดตั้งขึ้นในประเทศมาเลเซีย
ประกอบธุรกิจจัดส่งสินค้าทางทะเลและปฏิบัติพิธีการทางศุลกากร และมี EOX Group
ซึ่งเป็นบริษัทจดทะเบียนในตลาดหลักทรัพย์ในประเทศมาเลเซียเป็นผู้ถือหุ้นใหญ่
ทั้งนี้บริษัทได้มีการเรียกชำระค่าหุ้นในส่วนที่เสนอขายให้แก่ Whittler ในราคาหุ้นละ 3.50 บาท
เสร็จสิ้นเมื่อต้นเดือนมิถุนายน 2546 ซึ่งภายหลังจากการเสนอขายหุ้นให้กับ Whittler
และก่อนการเสนอขายหุ้นให้ประชาชนทั่วไป กรรมการและพนักงานของบริษัท
จะทำให้โครงสร้างผู้ถือหุ้นของบริษัทแบ่งออกเป็น 3 กลุ่ม ได้แก่ กลุ่มนายลิ้ม ชู เส็ง
กลุ่มนางสาวแอนเน่ หว่อง ชิว ซัน และ Whittler ซึ่งถือหุ้นในบริษัทคิดเป็นสัดส่วนร้อยละ
35.68, 34.32 และ 30.00 ตามลำดับ 52.5 ล้านจาก PP ด้วยร่าคะ

เมื่อวันที่ 10 กรกฎาคม 2546 บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และ เมื่อวันที่ 26 สิงหาคม 2546 และวันที่ 2 กันยายน 2546 บริษัทได้จัดตั้งบริษัทย่อย 2 บริษัท
ได้แก่ บริษัท บีทีซี โคสทอล จำกัด (“บีทีซี โคสทอล”) และ บริษัท แพลทตินั่ม คอนเทนเนอร์ไลน์ส
จำกัด ด้วยทุนจดทะเบียน 25 ล้านบาท และ 60 ล้านบาท ตามลำดับ
โดยบริษัทย่อยทั้งสองดำเนินธุรกิจ ดังนี้ (1) บีทีซี โคสทอล ประกอบกิจการขน

ส่งสินค้าในประเทศทางทะเล โดยบริษัทถือหุ้นในสัดส่วนร้อยละ 99.99 ปัจจุบันบีทีซี โคสทอล
ได้สั่งต่อเรือจากอู่ต่อเรือภายในประเทศเพื่อให้บริการแก่ลูกค้าในเส้นทางระหว่างบางปะกงและสุราษฎร์ธานี
ได้แก่ เรือลำเลียงสำหรับบรรทุกตู้สินค้า ( Lighter) จำนวน 4 ลำ น้ำหนักระวางบรรทุกลำละ
2,800 เดทเวทตัน เป็นเรือที่ขับเคลื่อนด้วยการลากจูงของเรือลากจูง และเรือลากจูง (Tug)
จำนวน 2 ลำ
เป็นเรือที่ใช้ลากจูงเรือลำเลียงทั้งนี้เรือดังกล่าวจะมีการส่งมอบและให้บริการได้ประมาณต้นปี 2547
(2) แพลทตินั่ม โดยบริษัทได้ลงทุนร่วมกับบริษัท วิทเลอร์ จำกัด
ซึ่งเป็นผู้ถือหุ้นรายใหญ่ของบริษัทในสัดส่วนร้อยละ 51:49
เพื่อประกอบธุรกิจให้บริการขนส่งสินค้าทางทะเลโดยเรือบรรทุกตู้สินค้า (Container)
แบบประจำเส้นทาง (Liner) มีเส้นทางการเดินเรือระหว่างบางปะกง ปาเซกุดัง และสงขลา
ทั้งนี้บริษัท วิทเลอร์ จำกัด
มีความเชี่ยวชาญในธุรกิจจัดส่งสินค้าทางทะเลและปฏิบัติพิธีการทางศุลกากร
ซึ่งจะเป็นส่วนช่วยสนับสนุนแพลทตินั่มในการดำเนินงานธุรกิจขนส่งสินค้าทางทะเล
ปัจจุบันแพลทตินั่มได้สั่งซื้อเรือบรรทุกตู้สินค้าจำนวน 1 ลำ ขนาดระวาง 4,500 เดทเวทตัน
โดยมีระวางบรรทุก 220 TEUS จากอู่ต่อเรือในประเทศมาเลเซีย
คาดว่าจะมีการส่งมอบเรือและเริ่มให้บริการได้ประมาณต้นปี 2547 นอกจากนี้
ในปัจจุบันแพลทตินั่มได้ทำการเพิ่มทุนจดทะเบียนเป็น 360
ล้านบาทและอยู่ระหว่างการขยายการลงทุนเพิ่มเพื่อให้บริการขนส่งสินค้าในเส้นทางระหว่างบางปะกง
สีหนุวิลล์ และฮ่องกง โดยได้ทำสัญญาซื้อเรือบรรทุกตู้สินค้าเพิ่มจำนวน 2 ลำ มูลค่า
1,040,000,000 บาท ในการดำเนินการซื้อเรือเพิ่มเติมดังกล่าวข้างต้น แพลทตินั่ม ได้จัดตั้งบริษัท
แพลทตินั่ม ซัพไฟร์ จำกัด และ บริษัท แพลทตินั่ม เพิร์ล จำกัด
โดยแต่ละบริษัทมีทุนจดทะเบียนจำนวน 150,000,000 บาท แบ่งออกเป็น 1,500,000 หุ้น
มูลค่าหุ้นที่ตราไว้หุ้นละ 100 บาท และแพลทตินั่มถือหุ้นในแต่ละบริษัทคิดเป็นสัดส่วนร้อยละ 100
เพื่อให้บริษัท แพลทตินั่ม ซัพไฟร์ จำกัด และ บริษัท แพลทตินั่ม เพิร์ล จำกัด
เป็นผู้ดำเนินการซื้อเรือดังกล่าวข้างต้น

เมื่อวันที่ 1 ธันวาคม 2546 บริษัทได้เพิ่มทุนจดทะเบียนจาก 350 ล้านบาท เป็น 402.50 ล้านบาท
โดยการออกหุ้นสามัญใหม่จำนวน 52,500,000 หุ้น มูลค่าที่ตราไว้หุ้นละ 1 บาท เสนอขาย
ในราคาหุ้นละ 5.05 บาท ให้แก่บุคคลในวงจำกัด (Private Placement) ได้แก่ (1) Credit
Suisse & Co International Limited (2) Morgan Stanley & Co International
Limited (3) นายเดชชัย ตุงคนาค (4) นางสบพร ขุนทรานนท์ (5) นางสาวกาญจนา
สิงหชาติปรีชากุล (6) นางสาวอุบล ภารดี

นอกจากนี้เมื่อวันที่ 26 ธันวาคม 2546 ที่ประชุมวิสามัญผู้ถือหุ้นครั้งที่ 2/2546
ได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญ จำนวน 603,750,000 หน่วย
ให้แก่ผู้ถือหุ้นเดิม โดยไม่คิดมูลค่าและหุ้นสามัญเพิ่มทุนจำนวน 603,750,000 หุ้น
เพื่อรองรับการใช้สิทธิตามใบสำคัญแสดงสิทธิที่จัดสรรให้แก่ผู้ถือหุ้นเดิม
เป็นผลทำให้ทุนจดทะเบียนของบริษัทเพิ่มจาก 402.50 ล้านบาทเป็น 1,006.25 ล้านบาท

2.2 ภาพรวมการประกอบธุรกิจของบริษัท

บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง
โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่
ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ
ใบอนุญาตให้เปิดทำเนียบท่าเรือและโรงพักสินค้า
และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ
(ICD) และได้เริ่มเปิดให้บริการตั้งแต่ปี 2542 เป็นต้นมา

1.  

2.  การดำเนินธุรกิจท่าเทียบเรือของบริษัท มีลักษณะเป็นท่าเทียบเรือสินค้าบรรจุตู้ (Container
    Terminal) โดยมีการให้บริการกับเจ้าของเรือ เจ้าของตู้สินค้า
    และผู้ส่งออกและนำเข้าสินค้า ด้วยรูปแบบการให้บริการหลากหลาย ได้แก่
    การให้บริการท่าเทียบเรือ บริการโรงพักสินค้า บริการขนถ่ายสินค้า
    บริการซ่อมแซมตู้สินค้าและบริการอื่นๆที่เกี่ยวข้องเพื่ออำนวยความสะดวกให้แก่ลูกค้าที่ใช้บริการท่าเทียบเรือของบริษัท

นอกจากนี้บริษัทยังอยู่ระหว่างการดำเนินโครงการขุดลอกร่องน้ำจากบริเวณท่าเทียบเรือของบริษัทไปยังจุดทอดสมอเรือปากแม่น้ำบางปะกง
เป็นระยะทางประมาณ 14 กิโลเมตร ความกว้างตลอดแนว 60 เมตร
โดยมีความลึกเพิ่มขึ้นจากเดิม 7 เมตร เป็น 9 เมตร มีมูลค่าเงินลงทุนประมาณ 143 ล้านบาท
โดยบริษัทได้รับอนุญาตจากกรมเจ้าท่าให้ดำเนินการตามโครงการดังกล่าวได้และได้เริ่มดำเนินการไปแล้วตั้งแต่กลางปี
2546 และคาดว่าจะแล้วเสร็จประมาณต้นปี 2547
ทั้งนี้ในปัจจุบันร่องน้ำในบริเวณดังกล่าวไม่ลึกเพียงพอที่จะรองรับเรือสินค้าที่มีน้ำหนักบรรทุกมากและในบางครั้งเรือที่ใช้บริการท่าเทียบเรือของบริษัทในกรณีสินค้าขาออกจะ
Load ตู้สินค้าขึ้นเรือที่ท่าเทียบเรือของบริษัทได้เพียงบางส่วนและต้องไปทำการ Load
เพิ่มที่ท่าเรือแหลมฉบัง และในทางกลับกันกรณีสินค้าขาเข้าอาจต้องมีการ Discharge
ตู้สินค้าบางส่วนที่ท่าเรือแหลมฉบัง ก่อนที่จะเข้าเทียบท่าของบริษัทได้

ดังนั้นการขุดลอกร่องน้ำเพื่อเพิ่มความลึกของร่องน้ำจะทำให้ท่าเทียบเรือของบริษัทสามารถรองรับเรือสินค้าที่มีขนาดใหญ่เพิ่มขึ้น
โดยสามารถรองรับเรือที่มีระวางขับน้ำเพิ่มขึ้นจากขนาด 10,000 เดทเวทตัน เป็น 20,000
เดทเวทตัน รวมถึงช่วยลดปัญหาการ handling ซ้ำซ้อนของลูกค้าได้
บริษัทคาดว่าภายหลังโครงการแล้วเสร็จท่าเทียบเรือจะสามารถรองรับเรือสินค้าที่บรรทุกตู้คอนเทนเนอร์ในจำนวนที่เพิ่มได้
400 TEU ต่อลำ (ขาเข้า 200 TEU / ขาออก 200 TEU )
ซึ่งนอกจากจะเป็นการเพิ่มรายได้ของท่าเทียบเรือแล้วยังทำให้รายได้จากการให้บริการคลังสินค้าและบริการอื่นๆ
เพิ่มขึ้นตามไปด้วย นอกจากนี้หากพิจารณาถึงความเป็นไปได้ด้านการตลาดจากโครงการดังกล่าวแล้ว
จะเห็นว่าจากข้อได้เปรียบทั้งในด้านที่ตั้งและต้นทุนการดำเนินการที่ต่ำ
จุดเด่นของความสะดวกจากการให้บริการในลักษณะ one stop service
ความพร้อมของเครื่องมืออุปกรณ์ที่ใช้ในการให้บริการ
จึงเชื่อได้ว่าบริษัทจะไม่มีปัญหาด้านการตลาดแต่อย่างใด

บริษัทมีบริษัทย่อย 2 บริษัท ได้แก่ บริษัท บีทีซี โคสทอล จำกัด
จัดตั้งขึ้นเพื่อประกอบกิจการขนส่งสินค้าในประเทศทางทะเล โดยมีเส้นทางระหว่าง
บางปะกงและสุราษฏร์ธานี และบริษัท แพลทตินั่ม คอนเทนเนอร์ไลน์ส จำกัด
จัดตั้งขึ้นเพื่อประกอบกิจการขนส่งสินค้าระหว่างประเทศทางทะเล โดยมีเส้นทางระหว่าง บางปะกง
ปาเซกุดัง สงขลา ปัจจุบันบริษัททั้ง 2
อยู่ระหว่างรอการส่งมอบเรือซึ่งคาดว่าจะได้รับการส่งมอบประมาณต้นปี 2547

2.3 โครงสร้างรายได้ของบริษัท

โครงสร้างรายได้ของบริษัท บางปะกง เทอร์มินอล จำกัด (มหาชน)และบริษัทย่อย

  ----------------------------------------- ------------- -------- ------------- -------- ------------- -------- ------------- --------
  รายได้                                     2543                   2544                   2545                   2546^(5/)     

                                            บาท           %        บาท           %        บาท           %        บาท           %

  1.รายได้ค่าธรรมเนียมขนถ่ายสินค้าและบริการ^(1/)   121,545,795   77.73    105,404,234   69.40    145,343,387   68.43    150,499,765   64.59

  2.รายได้ค่าบริการยกสินค้าขึ้นท่าและค่าขนส่ง^(2/)    30,392,205    19.44    35,413,363    23.32    50,783,235    23.91    59,466,838    25.52

  3.รายได้จากค่าเก็บสินค้า (โกดัง) ^(3/)          3,452,865     2.20     9,835,762     6.48     15,618,233    7.35     19,442,175    8.34

  4. รายได้อื่นๆ^(4/)                          987,248       0.63     1,232,058     0.81     654,392       0.31     3,605,691     1.55

  รวม                                       156,378,113   100.00   151,885,417   100.00   212,399,247   100.00   233,014,469   100.00
  ----------------------------------------- ------------- -------- ------------- -------- ------------- -------- ------------- --------

หมายเหตุ :

1/ รายได้ค่าธรรมเนียมขนถ่ายสินค้าและบริการ ประกอบด้วยค่าผ่านทาง ค่าเทียบท่า
ค่าเครื่องมือเครื่องใช้ ค่าบรรจุ ค่าสำรวจและจัดเรียงตู้สินค้า ค่าบริการโรงพักสินค้า ค่าล่วงเวลา
ค่าภาระนำเข้าตู้สินค้า และค่าภาระส่งออกตู้สินค้า

2/ รายได้จากค่าบริการยกสินค้าขึ้นท่าและค่าขนส่ง ประกอบด้วยค่าขนส่งและหัวลาก ค่ายกตู้สินค้า
ค่ายกขนสินค้าเข้าโกดัง และค่าขนถ่ายสินค้าหน้าตู้

3/ รายได้จากค่าเก็บสินค้า (โกดัง) ประกอบด้วยค่าบริการรับฝากสินค้า

4/ รายได้อื่นๆ ประกอบด้วยดอกเบี้ยรับ กำไรจากอัตราแลกเปลี่ยนและรายได้เบ็ดเตล็ด

5/ เป็นรายได้รวมของบริษัทและบริษัทย่อย

2.4 เป้าหมายในการดำเนินธุรกิจของบริษัท

บริษัทมีเป้าหมายในการรักษาคุณภาพและความน่าเชื่อถือในการให้บริการทุกขั้นตอน
โดยจะมีการพิจารณาระยะเวลาการให้บริการเพื่อให้มีความสม่ำเสมอและรวดเร็ว
การตรวจสอบสินค้าเพื่อป้องกันความสูญหายหรือเกิดความเสียหาย
ทั้งนี้เพื่อสร้างความพึงพอใจให้กับลูกค้าและสามารถรักษาลูกค้าเดิมรวมทั้งสามารถขยายฐานลูกค้าใหม่ได้
บริษัทจะมีการปรับปรุงวิธีการปฏิบัติงานและนำเทคโนโลยีที่ทันสมัยมาใช้ โดยในระยะ 1
ปีนี้บริษัทแผนการลงทุนในเครื่องมือและอุปกรณ์การทำงาน
รวมทั้งการติดตามและพิจารณาเทคโนโลยีที่ทันสมัยในต่างๆประเทศเพื่อนำมาใช้ในบริษัท

1)  
2)  
3)  
4)  
5)  
6)  

  ----------- -------- ----------- -------- ----------- --------- ----------
                                                                  

                                                                  

                                                                  

                                                                  

                                                                  

                                                                  

                                                                  
  ----------- -------- ----------- -------- ----------- --------- ----------